A 2004-ben bevezetett elődöntőkből az első két évben nem sikerült továbbjutniuk. 2004-ben 16. helyen, 2005-ben pedig utolsóként zártak. 2006-ban érték el eddigi legjobb eredményüket, amikor a döntőben a hatodik helyen végeztek, és ennek köszönhetően 2007-ben automatikusan döntősök voltak, ahol végül 21. helyen végeztek. A következő évben ismét nem jutottak tovább, mivel ismét 16.-ak lettek az elődöntőben. 2009-ben és 2011-ben ismét sikerült továbbjutniuk, a döntőben azonban nem tudták megismételni a jó eredményt, előbbinél 23.-ak, utóbbinál 19.-ek lettek. A két év között, 2010-ben ismét nem tudták kvalifikálni magukat. 2012-ben ismét sikerült döntőbe jutniuk, és az elődöntő harmadik helye után a 14. helyen végeztek a fináléban. 2013-ban is döntősök voltak, ott azonban 22.-ek lettek. 2014-ben újra nem jutottak tovább az elődöntőből, pedig közel voltak hozzá, 11. helyen zártak. 2015-ben sikerült a továbbjutás, a döntőben 18.-ak lettek. 2016-ban visszatért Donny Montell, aki 2012-ben képviselte hazáját. Az énekes ezúttal jobb helyezést ért el, 9.-ik lett, ami Litvánia második legjobb eredményének számít. 2017-ben és 2019-ben viszont kiestek az elődöntőkben, 2017-ben utolsó előtti helyen zártak, míg 2019-ben majdnem továbbjutottak, mivel 11.-ek lettek. A két év között, 2018-ban pedig tizenkettedikek lettek a döntőben.